02021R1378 — SL — 01.01.2022 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B IZVEDBENA UREDBA KOMISIJE (EU) 2021/1378 z dne 19. avgusta 2021 o določitvi nekaterih pravil v zvezi s certifikatom, izdanim izvajalcem dejavnosti, skupinam izvajalcev dejavnosti in izvoznikom v tretjih državah, ki se ukvarjajo z uvozom ekoloških proizvodov in proizvodov iz preusmeritve v Unijo, ter določitvi seznama priznanih nadzornih organov in izvajalcev nadzora v skladu z Uredbo (EU) 2018/848 Evropskega parlamenta in Sveta (Besedilo velja za EGP) (UL L 297 20.8.2021, str. 24)

spremenjena z:









▼B

IZVEDBENA UREDBA KOMISIJE (EU) 2021/1378

z dne 19. avgusta 2021

o določitvi nekaterih pravil v zvezi s certifikatom, izdanim izvajalcem dejavnosti, skupinam izvajalcev dejavnosti in izvoznikom v tretjih državah, ki se ukvarjajo z uvozom ekoloških proizvodov in proizvodov iz preusmeritve v Unijo, ter določitvi seznama priznanih nadzornih organov in izvajalcev nadzora v skladu z Uredbo (EU) 2018/848 Evropskega parlamenta in Sveta

(Besedilo velja za EGP)







Člen 1

Certifikat za izvajalce dejavnosti, skupine izvajalcev dejavnosti in izvoznike v tretjih državah

Nadzorni organi in izvajalci nadzora, priznani v skladu s členom 46 (1) Uredbe (EU) 2018/848, izvajalcem dejavnosti, skupinam izvajalcev dejavnosti in izvoznikom v tretjih državah, ki so bili predmet nadzora iz točke (b)(i) člena 45(1) navedene uredbe, izdajo certifikat, ki potrjuje, da so ti izvajalci dejavnosti, skupine izvajalcev dejavnosti in izvozniki skladni z Uredbo (EU) 2018/848 (v nadaljnjem besedilu: certifikat).

Certifikat:

▼M1

(a) se izda na naslednji način: (i) v skladu z vzorcem iz Priloge I k tej uredbi; (ii) v elektronski obliki z uporabo elektronskega sistema TRACES (Trade Control and Expert System) iz člena 2, točka 36, Izvedbene uredbe Komisije (EU) 2019/1715 ( 1 );

▼B

(b) omogoča identifikacijo: (i) izvajalca dejavnosti, skupine izvajalcev dejavnosti ali izvoznika, ki ga certifikat zajema, vključno s seznamom članov skupine izvajalcev dejavnosti; (ii) kategorije proizvodov, ki jih zajema certifikat in ki so razvrščeni na enak način, kot je določeno v členu 35(7) Uredbe (EU) 2018/848; in (iii) njegovega obdobja veljavnosti;

(c) potrjuje, da je dejavnost izvajalca dejavnosti, skupine izvajalcev dejavnosti ali izvoznika v skladu z Uredbo (EU) 2018/848; ter

(d) se posodobi vsakič, ko pride do sprememb podatkov, vključenih vanj.

Člen 2

Seznam priznanih nadzornih organov in izvajalcev nadzora

1. Seznam nadzornih organov in izvajalcev nadzora, priznanih v skladu s členom 46(1) Uredbe (EU) 2018/848, je naveden v Prilogi II k tej uredbi. Seznam vsebuje naslednje informacije o vsakem priznanem nadzornem organu ali izvajalcu nadzora: (a) ime in šifro nadzornega organa ali izvajalca nadzora; (b) kategorije proizvodov, kot so določene v členu 35(7) Uredbe (EU) 2018/848, za vsako tretjo državo; (c) tretje države, iz katerih imajo kategorije proizvodov poreklo, pod pogojem, da navedene tretje države še niso zajete za kategorijo proizvodov ali proizvod, ki je zajet/-a s sporazumom o trgovini z ekološkimi proizvodi v skladu s členom 47 Uredbe (EU) 2018/848 ali s priznanjem enakovrednosti v skladu s členom 48 navedene uredbe; (d) trajanje priznanja; in (e) izjeme od priznanja, če je ustrezno. 2. Podrobne informacije v zvezi s poštnim naslovom, spletnim naslovom in kontaktno točko prek elektronske pošte nadzornega organa ali izvajalca nadzora ter imenom akreditacijskega organa, ki izda akreditacijo v skladu s točko (d) člena 46(2) Uredbe (EU) 2018/848, so javno dostopne na spletišču Komisije o ekološkem kmetijstvu.

Člen 3

Začetek veljavnosti in uporaba

Ta uredba začne veljati dvajseti dan po objavi v Uradnem listu Evropske unije.

Uporablja se od 1. januarja 2022.

▼M1

Člen 1, drugi odstavek, točka (a)(ii), se uporablja od 1. januarja 2023.

▼B

Ta uredba je v celoti zavezujoča in se neposredno uporablja v vseh državah članicah.









PRILOGA I

VZOREC CERTIFIKATA

CERTIFIKAT ZA IZVAJALCE DEJAVNOSTI, SKUPINE IZVAJALCEV DEJAVNOSTI IN IZVOZNIKE V TRETJIH DRŽAVAH ZA PROIZVODE, NAMENJENE UVOZU V EVROPSKO UNIJO KOT EKOLOŠKI PROIZVODI ALI PROIZVODI IZ PREUSMERITVE

Del I: Obvezni elementi







1. Številka dokumenta 2. (izberite, kot je ustrezno) Izvajalec dejavnosti Skupina izvajalcev dejavnosti – glej točko 10 Izvoznik 3. Ime in naslov izvajalca dejavnosti, skupine izvajalcev dejavnosti ali izvoznika: 4. Ime, naslov in šifra nadzornega organa ali izvajalca nadzora nad izvajalcem dejavnosti, skupino izvajalcev dejavnosti ali izvoznikom: 5. Dejavnost/-i izvajalca dejavnosti, skupine izvajalcev dejavnosti ali izvoznika (izberite, kot je ustrezno): Pridelava Priprava Distribucija Skladiščenje Uvoz Izvoz 6. Kategorija/-e proizvodov iz člena 35(7) Uredbe (EU) 2018/848 Evropskega parlamenta in Sveta (1) ter metode pridelave (izberite, kot je ustrezno): (a) nepredelane rastline in rastlinski proizvodi, vključno s semeni in drugim rastlinskim razmnoževalnim materialom Metoda pridelave: □ ekološka pridelava, razen v obdobju preusmeritve □ pridelava v obdobju preusmeritve □ ekološka pridelava z neekološko pridelavo (b) živina in nepredelani proizvodi iz živine Metoda pridelave: □ ekološka pridelava, razen v obdobju preusmeritve □ pridelava v obdobju preusmeritve □ ekološka pridelava z neekološko pridelavo (c) alge in nepredelani proizvodi iz akvakulture Metoda pridelave: □ ekološka pridelava, razen v obdobju preusmeritve □ pridelava v obdobju preusmeritve □ ekološka pridelava z neekološko pridelavo (d) predelani kmetijski proizvodi, vključno s proizvodi iz akvakulture, namenjeni za hrano Metoda pridelave: □ pridelava ekoloških proizvodov □ pridelava proizvodov iz preusmeritve □ ekološka pridelava z neekološko pridelavo (e) krma Metoda pridelave: □ pridelava ekoloških proizvodov □ pridelava proizvodov iz preusmeritve □ ekološka pridelava z neekološko pridelavo (f) vino Metoda pridelave: □ pridelava ekoloških proizvodov □ pridelava proizvodov iz preusmeritve □ ekološka pridelava z neekološko pridelavo (g) ostali proizvodi iz Priloge I k Uredbi (EU) 2018/848 ali proizvodi, ki ne spadajo v prej navedene kategorije Metoda pridelave: □ pridelava ekoloških proizvodov □ pridelava proizvodov iz preusmeritve □ ekološka pridelava z neekološko pridelavo 7. Seznam proizvodov: Ime proizvoda in/ali oznaka kombinirane nomenklature (KN) iz Uredbe Sveta (EGS) št. 2658/87 (2) za proizvode s področja uporabe Uredbe (EU) 2018/848 □ ekološki □ iz preusmeritve Ta dokument je bil izdan v skladu z Izvedbeno uredbo Komisije (EU) 2021/1378 (3) kot potrdilo, da izvajalec dejavnosti, skupina izvajalcev dejavnosti ali izvoznik (izberite, kot je ustrezno) izpolnjuje zahteve iz Uredbe (EU) 2018/848. 8. Datum, kraj: Ime in podpis v imenu nadzornega organa ali izvajalca nadzora, ki je izdal dokument: 9. Certifikat veljaven od........... [vstaviti datum] do….....[vstaviti datum] ( 1 ) Uredba (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007 (UL L 150, 14.6.2018, str. 1). ( 2 ) Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1). ( 3 ) Izvedbena uredba Komisije (EU) 2021/1378 z dne 19. avgusta 2021 o določitvi nekaterih pravil v zvezi s certifikatom, izdanim izvajalcem dejavnosti, skupinam izvajalcev dejavnosti in izvoznikom v tretjih državah, ki se ukvarjajo z uvozom ekoloških proizvodov v Unijo, ter določitvi seznama priznanih nadzornih organov in izvajalcev nadzora v skladu z Uredbo (EU) 2018/848 Evropskega parlamenta in Sveta (UL L 297, 20.8.2021, str. 24).

10. Seznam članov skupine izvajalcev dejavnosti, kakor je opredeljena v členu 36 Uredbe (EU) 2018/848







Ime člana Naslov ali druga oblika identifikacije člana

Del II: Posebni neobvezni elementi

Izpolnite z enim ali več elementov, če tako odloči nadzorni organ ali izvajalec nadzora, ki izda certifikat izvajalcu dejavnosti, skupini izvajalcev dejavnosti ali izvozniku v skladu z Izvedbeno uredbo (EU) 2021/1378.

1. Količina proizvodov







Ime proizvoda in/ali oznaka KN iz Uredbe (EGS) št. 2658/87 za proizvode s področja uporabe Uredbe (EU) 2018/848. □ekološki □iz preusmeritve Količina, ocenjena v kilogramih, litrih ali po potrebi po številu enot

2. Informacije o zemljišču







Ime proizvoda □ekološki □iz preusmeritve □neekološki Površina v hektarih

3. Seznam prostorov ali enot, v katerih dejavnost izvaja izvajalec dejavnosti ali skupina izvajalcev dejavnosti







Naslov ali geolokacija Opis dejavnosti iz točke 5 dela I

4. Informacije o dejavnosti oziroma dejavnostih, ki jih izvaja izvajalec dejavnosti ali skupina izvajalcev dejavnosti, in o tem, ali se dejavnost oziroma dejavnosti izvajajo za lastni namen ali kot podizvajalec, ki izvaja dejavnost oziroma dejavnosti za drugega izvajalca dejavnosti, medtem ko podizvajalec ostaja odgovoren za dejavnost oziroma dejavnosti, ki se izvajajo







Opis dejavnosti iz točke 5 dela I □Izvajanje dejavnosti za lastni namen □Izvajanje dejavnosti kot podizvajalec za drugega izvajalca dejavnosti, pri čemer podizvajalec ostaja odgovoren za dejavnost oziroma dejavnosti, ki se izvajajo

5. Informacije o dejavnosti oziroma dejavnostih, ki jih izvaja podizvajalska tretja oseba







Opis dejavnosti iz točke 5 dela I □Odgovoren ostaja izvajalec dejavnosti ali skupina izvajalcev dejavnosti □Odgovorna je podizvajalska tretja oseba

6. Seznam podizvajalcev, ki izvajajo dejavnost ali dejavnosti za izvajalca dejavnosti ali skupino izvajalcev dejavnosti, za katere izvajalec dejavnosti ali skupina izvajalcev dejavnosti ostaja odgovoren/-na za ekološko pridelavo in za katere navedene odgovornosti ni prenesel/-la na podizvajalca







Ime in naslov Opis dejavnosti iz točke 5 dela I

7. Informacije o akreditaciji izvajalca nadzora v skladu s točko (d) člena 46(2) Uredbe (EU) 2018/848

(a) ime akreditacijskega organa;

(b) povezava do potrdila o akreditaciji.

8. Druge informacije









PRILOGA II

Seznam nadzornih organov in izvajalcev nadzora, priznanih v skladu s členom 46 Uredbe (EU) 2018/848

V tej prilogi so kategorije proizvodov določene z naslednjimi oznakami:

A : nepredelane rastline in rastlinski proizvodi, vključno s semeni in drugim rastlinskim razmnoževalnim materialom;

B : živina in nepredelani proizvodi iz živinoreje;

C : alge in nepredelani proizvodi iz akvakulture;

D : predelani kmetijski proizvodi, vključno s proizvodi iz akvakulture, namenjeni za hrano;

E : krma;

F : vino;

G : ostali proizvodi iz Priloge I k Uredbi (EU) 2018/848 ali proizvodi, ki ne spadajo v prej navedene kategorije.

Informacije v zvezi s poštnim naslovom, spletnim naslovom in kontaktno točko prek elektronske pošte nadzornega organa ali izvajalca nadzora ter imenom akreditacijskega organa, ki izda svojo akreditacijo, so dostopne na spletišču Komisije o ekološkem kmetijstvu.

Ime nadzornega organa ali izvajalca nadzora:

1) Šifre, tretje države in zadevne kategorije proizvodov



Šifra Tretja država Kategorija proizvodov XX-BIO-XXX A B C D E F G

2) Trajanje priznanja:

3) Izjeme: